钦定古今图书集成/明伦汇编/交谊典/第043卷 > 《相从行赠严二别驾》杜甫
## 钦定古今图书集成/明伦汇编/交谊典/第043卷 > 《相从行赠严二别驾》杜甫

我行入东川，十步一回首。成都乱罢气萧瑟，浣花草
堂亦何有。梓州豪俊大者谁，本州从事知名久。把臂
开樽饮我酒，酒酣击剑蛟龙吼，乌帽拂尘青螺粟，紫
衣将炙绯衣走。铜盘烧蜡光吐日，夜如何其初促膝。
黄昏始扣主人门，谁谓俄顷胶在漆，万事尽付形骸
外，百年未见欢娱毕。神倾意豁真佳士，久客多忧今
《愈疾》高视乾坤又可愁，一躯交态同悠悠。垂老遇君
未恨晚，似君须向古人求。